b"\n_START_ARTICLE_\nAlerta cicl\xc3\xb2nica\n_START_PARAGRAPH_\nL'alerta cicl\xc3\xb2nica \xc3\xa9s un av\xc3\xads que els centres nacionals de previsi\xc3\xb3 meteorol\xc3\xb2gica emeten per a advertir a les zones costaneres amena\xc3\xa7ades per l'aproximaci\xc3\xb3 d'una imminent i intensa tempesta tropical o hurac\xc3\xa0. S\xc3\xb3n avisos a la poblaci\xc3\xb3 local i a les autoritats civils perqu\xc3\xa8 activin els mecanismes de prevenci\xc3\xb3 adients per minimitzar els possibles efectes del cicl\xc3\xb3, com per exemple, l'evacuaci\xc3\xb3 dels residents en \xc3\xa0rees f\xc3\xa0cilment inundables. Els ciclons tropicals no s\xc3\xb3n punts i el pron\xc3\xb2stic de la seva traject\xc3\xb2ria segueix sent una ci\xc3\xa8ncia incerta."